## Oppgaver:

1. Last inn datasettet ESS9. Dette er en versjon av spørreundersøkelsen European Social Survey, runde 9 (fra 2018) med tall fra Norge. Bruk lenke:
2. Opprett et nytt objekt hvor du kun inkluderer respondenter som er født i Norge (dvs. respondenter med verdien 1 på variabelen «brncntr»). Bruk funksjonen «filter()». Hvor mange observasjoner sitter du igjen med etter filtreringen?
3. I det nye objektet du nettopp opprettet, kan du velge ut de relevante variablene som skal inngå i regresjonsanalysen din gjennom funksjonen «select()».
4. Fjern observasjoner som har missing på en eller flere av de relevante variablene. Hvorfor fjerner vi ikke missing fra alle variablene i hele datasettet? Hvor mange observasjoner sitter vi igjen med hvis vi fjerner alle observasjoner med missing i det opprinnelige datasettet og ikke bare fra de relevante variablene?
5. Estimer en lineær OLS-regresjonsmodell med «imwbcnt» som avhengig variabel og «lrscale», «trstplt», «agea», «gndr» og «edlvdno» som uavhengige variabler. Oppgi og tolk koeffisientene til høyere utdanning, politisk orientering og alder («edlvdno», «lrscale» og «agea»).
6. Presenter funnene i en fin tabell ved bruk av stargazer-funskjonen. Legg inn tittel og navn på avhengig og uavhengige variabler. Tips: bruk hjelpefunksjonen til R og kjør koden *?stargazer.*
7. Plott regresjonslinjen til utdanningsvariabelen ved hjelp av «ggplot()» funksjonen, og gjør kort rede for hva plottet viser.

# Variabelbeskrivelse:

**brncntr** – Er du født i Norge (1 = ja, 2 = nei).

**imwbcnt** – Innvandrere gjør landet et bedre eller verre sted å bo? (0 – 10, 0 = verre, 10 = bedre)

**gndr** - 1 = mann, 2 = kvinne

**agea** - alder

**edlvdno** - Hva er din høyest fullførte utdanning? (1 = lavest, alt over 8 = påbegynt universitet, 13 = doktorgrad)

**trstplt** - Se på dette kortet og fortell meg på en skala fra 0 - 10 hvor stor tillit du personlig har til politikere. 0 står for at du ikke har noen tillit til institusjonen i det hele tatt, mens 10 står for at du har full tillit til institusjonen.

**lrscale** - I politikken snakkes det iblant om venstresiden og høyresiden. Se på dette kortet, og plasser deg selv på en skala der 0 står for venstresiden og 10 står for høyresiden.